с електродвигател, захранван от две акумулаторни батерии от 24 V.
 Артикулът има следните характеристики:
 —
 колелата са изработени от полиуретан и са с диаметър 85 mm;
 —
 само двете задни колела се задвижват с ремък;
 —
 повърхността на артикула е покрита със слой срещу хлъзгане;
 —
 електродвигателят е монтиран под артикула;
 —
 скоростта му е между 10 и 32 km/h и е без спирачки и кормилна уредба.
 Скейтбордът е с ръчно дистанционно управление.
 Той се задвижва от електродвигател, който се управлява от каращото скейтборда лице чрез дистанционното управление.
 При каране на скейтборда скоростта му може да се регулира чрез бутон на дистанционното управление.
 9506 99 90
 Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 9506, 9506 99 и 9506 99 90.
 Въпреки че артикулът се задвижва от електродвигател, той притежава характеристиките на спортен продукт, а не на моторно превозно средство, тъй като поради липсата на спирачки и кормилна уредба се изисква физическа активност, за да се кара скейтбордът (подобно на усилието, необходимо за каране на скейтборд без двигател). Следователно е изключено класирането в позиция 8703 като моторно превозно средство, предназначено основно за транспорт на хора.
 Предвид максималната му скорост (32 km/h) артикулът не се счита за играчка на колела, предназначена да се управлява от деца (вж. също обяснителните бележки към КН за код по КН 9503 00 10). Поради тази причина е изключено класирането в позиция 9503 като играчка на колела.
 С оглед на характеристиките и конструкцията на артикула той е предназначен за употреба като спортен продукт (скейтборд). Ето защо трябва да се класира в код по КН 9506 99 90 като артикул и оборудване за други спортове или игри на открито.
 